***รีวิวนี้อ้างอิงจากความชอบส่วนตัวของเราเท่านั้น โปรดอ่านโดยใช้วิจารณญาน***

เมนูที่สั่ง (จำชื่อได้ไม่ตรงเป๊ะกับในเมนู)
อาหารคาว:     เกี๊ยวกุ้งกรอบ+ซอสซัลซ่า, วุ้นเส้นทะเลอบหม้อดิน, สปาเกตตี้เบคอน, หอยแมลงภู่นิวซีแลนด์อบชีส
อาหารหวาน:  แพนเค้กราสซอสเชอร์รี่ 
เครื่องดื่ม:      กีวี่ปั่น, น้ำส้มปั่น

เราไปตอนร้านใกล้จะปิดแล้วประมาณ 3 ทุ่มครึ่ง เลยต้องสั่งทุกอย่รางในคราเดียว เพราะครัวจะปิดแล้ว บรรยากาสของร้าน น่านั่งมาก เน้นสไตล์อบอุ่นคล้ายๆ ร้านอากาแฟ เปิดเพลงบรรเลงเบาๆ ชิวๆ ร้านนี้เหมือนจะโดดเด่นเรื่องกาแฟด้วย แต่เราไม่ใช่คนทานกาแฟ เลยไม่ได้สั่งมา 

อาหารหน้าตา จัดว่าสวยงามระดับนึง น่าทานเชียว (ดูได้จากในรูป) ส่วนเรื่องรสชาตินั้น ถือว่าปานกลาง ไม่ได้โดดเด่นอะไร เมนูที่เราสั่ง ส่วนใหญ่ก็เป็นเมนูแนะนำของร้าน ขอเริ่มรีวิวิจากเมนูแรก 

- เกี๊ยวกุ้งกรอบ+ซอสซัลซ่า .. ไส้กุ้งน้อย แป้งแข็งและจืดไปนิด แต่ซอสอร่อยใช้ได้
- วุ้นเส้นทะเลอบหม้อดิน .. วุ้นเส้นรสชาติใช้ได้ ปลาหมึกนุ่ม ไม่เหนียว กุ้งรสชาติโอเค
- สปาเกตตี้เบคอน.. จานนี้อร่อยใช้ได้ รสชาติจัด โอเค เส้นโอเค ไม่เละไม่แข็งจนเกินไป
- หอยแมลงภู่นิวซีแลนด์อบชีส.. หอยตัวใหญ่ รสชาติกลมกล่อม

ต่อด้วยอาหารหวานและเครื่องดื่ม

- แพนเค้กราสซอสเชอร์รี่.. เนื้อแพนเค้กอร่อยระดับนึง ซอสเชอร์รี่โอเค ไอศครีมที่มาด้วย (สามารถเลือกรสได้) เราสั่งรสดับเบิ้ลช็อคไป รสชาติเข้มข้น คนที่ชอบช็อคโกแลตไม่ควรพลาด
- กีวี่ปั่น .. อร่อยมาก เหมือนทางร้านจะใช้กีวีแช่แข็งมาปั่น อร่อยดี เปรี้ยวมาก แต่ดูดจากหลอดไม่ค่อยขึ้นเพราะเนื้อชิ้นค่อนข้างใหญ่ ต้องตักกินเอา
- น้ำส้มปั่น .. เหมือนทางร้านจะใช้น้ำส้มแท้ปั่น รสชาติโอเค

ราคาทั้งหมดอยู่ที่ 8 ร้อยกว่าบาทนะคะ เมนูที่แพงที่สุดคือ หอยแมลงภู่นิวอบชีส รู้สึกจะประมาณ 2 ร้อยกว่าบาท ส่วนเรื่องบริการ ก็โอเคค่ะ ไม่ได้ดีเลิศหรือเลวร้าย

โดยรวมถือว่าโอเค สำหรับเราจากที่กินวันนี้ยังไม่มีเมนูไหนโดนใจ ถ้าว่างๆ อาจจะกลับไปอีก เพื่อลองเมนูอื่นค่ะ